Upplestur unglinganna í fyrirtækjum á Akureyri Þriðjudaginn 17. desember fór meginþorri nemenda á unglingastigi í upplestrarferð inn á Akureyri . Þeim var skipt í fjóra hópa og fóru hóparnir í mismunandi fyrirtæki þar sem þeir lásu upp fyrir starfsmenn og viðskiptavini úr nýjum jólabókum . Nemendurnir fóru samtals í rúmlega 80 fyrirtæki og fengu frá þeim fínar umsagnir sem sjá má neðar . Flestum fannst þetta skemmtilegt verkefni og þeir stóðu sig allir með sóma . Nemendur komu vel fram og lásu flestir hátt og skýrt . Sumir voru feimnari en aðrir en brutust út úr þægindarammanum og lásu samt fyrir þetta ókunnuga fólk . Allir enduðu svo á því að fá Subway eftir velheppnaðan túr um Akureyri . Dæmi um umsagnir frá fyrirtækjunum : Hingað komu fjórir hressir krakkar og lásu fyrir okkur . Þau stóðu sig afskaplega vel . Kynningin var flott og lesturinn uppá 10 . Börnin komu og lásu fyrir okkur og stóðu sig mjög vel . Þau eru velkomin aftur á næsta ári . Þetta gekk mjög vel , krakkarnir voru til fyrirmyndar . Nemendunum gekk afar vel og það var gaman að þessu . Það komu til okkar krakkar frá Þelamörk og lásu upp úr bókum sínum . Þau stóðu sigmjög vel og lásu skýrt og greinilega fyrir okkur öll inná kaffistofu . Til hamingju með þessa flottu nemendur ykkar . Greinilega bara snillingar í Hörgasveit . Stúlkurnar sem lásu hér fyrir okkur stóðu sig stórkostlega , ein þeirra leiklas skýrt og vel og það var virkilega skemmtilegt að hlusta . Hinar stóðu sig líka mjög vel . Bækurnar verða áhugaverðari fyrir vikið og ég hefði vel viljað heyra meira bara . Við hérna hjá Einingu-Iðju höfum verið svo heppin að fá nemendur á hverju ári til að lesa úr jólabókunum . Þetta er alltaf jafn gaman og viljum við þakka ykkur fyrir . Þegar þau koma þá koma jólin . Við þurfum ekki að kvíða framtíðinni þegar þetta fólk tekur við keflinu . Þau komu hingað á skrifstofuna til okkar og lásu upp fyrir okkur og stóðu sig mjög vel , þau tvö sem lásu hér fyrir okkur voru lásu bæði vel og voru skýrmælt og þetta voru rosalega spennandi bækur sem þau voru að lesa . Krakkarnir stóðu sig mjög vel , voru mjög ljúf og lesturinn gekk vel hjá þeim þau voru skýrmælt og vandvirk . Þetta gekk mjög vel hjá þeim , þetta er frábært framtak og ótrúlegt hvað þau stóðu sig vel , þau munu búa að þessu í mörg ár .